- Hindi News
- National
- बिना मान्यता स्कूल चलाने वालों पर करें कार्यवाही अवैध कब्जे हटवाएं: एसडीएम
बिना मान्यता स्कूल चलाने वालों पर करें कार्यवाही अवैध कब्जे हटवाएं: एसडीएम
गन्नौर | एसडीएमनिर्मल नागर ने कहा कि विकास कार्यों को निर्धारित समय अवधि में पूरा करें और जन समस्याओं को पूरा करने के लिए कोई भी कोताही बरतें। विभिन्न विभागों की लंबित जन शिकायतों के संदर्भ में संबंधित अधिकारियों को कड़ी चेतावनी दी। जल्द ही शिकायतों का निपटारे के निर्देश दिए।
एसडीएम नागर गुरुवार को लघु सचिवालय गन्नौर के प्रथम तल स्थित सभागार में अधिकारियों की समीक्षात्मक बैठक में बोल रहे थे। जनशिकायतों के समाधान में अधिकारियों के ढीले रवैये पर कड़ी नाराजगी व्यक्त की। बीडीपीओ से विभिन्न शिकायतों के संदर्भ में जानकारी ली। इसमें कुछ मामलों की जांच अहम है। गांवों को पूर्णतया खुले में शौचमुक्त करने तथा तालाबों की सफाई, बैंच लगवाने, पानी निकासी आदि के संदर्भ में दिशा-निर्देश दिए। गैर मान्यता प्राप्त स्कूलों के विरुद्ध कड़ी कार्रवाई की जाए। बिजली निगम के अधिकारियों को गांवों में आने वाली बिजली संबंधी शिकायतों को हल करने को कहा है। जनस्वास्थ्य विभाग के अधिकारियों को निर्देश दिए कि वे पानी निकासी की व्यवस्था को दुरुस्त करें। मार्केटिंग बोर्ड के अधिकारियों को उनकी सड़कों की मरम्मत के निर्देश दिए। नगर पालिका क्षेत्र के अंतर्गत अवैध कब्जों को हटाएं और रिपोर्ट दें। राशन कार्ड, पेंशन आदि विभिन्न मुद्दों पर चर्चा करते हुए निर्देश दिए।
tgl_Latn sot_Latn hin_Deva hin_Deva hin_Deva hin_Deva